2013.gada 24.septembrī Noteikumi Nr. 964

Rīgā (prot. Nr.50 76.§)

**Grozījums Ministru kabineta 2007.gada 27.novembra noteikumos Nr.813 "Noteikumi par personas datu apstrādes reģistrācijas un Fizisko personu datu aizsardzības likumā noteikto reģistrējamo izmaiņu**

**reģistrācijas valsts nodevu"**

Izdoti saskaņā ar

Fizisko personu datu aizsardzības

likuma 22.panta devīto daļu

1. Izdarīt Ministru kabineta 2007.gada 27.novembra noteikumos Nr.813 "Noteikumi par personas datu apstrādes reģistrācijas un Fizisko personu datu aizsardzības likumā noteikto reģistrējamo izmaiņu reģistrācijas valsts nodevu" (Latvijas Vēstnesis, 2007, 194.nr.) grozījumu un izteikt 2., 3. un 4.punktu šādā redakcijā:

"2.Valsts nodevas likme par personas datu apstrādes reģistrāciju Datu valsts inspekcijā ir 56,91 *euro*. Ja pārzinis ir fiziska persona vai sīkais uzņēmums, kas atbilst Komisijas Regulas Nr.364/2004, ar ko groza Regulu (EK) Nr.70/2001, iekļaujot tās darbības jomā atbalstu pētniecībai un attīstībai, 1.pielikumā ietvertajai definīcijai, valsts nodevas likme ir 28,46 *euro*.

3. Valsts nodevas likme par Fizisko personu datu aizsardzības likumā noteikto reģistrējamo izmaiņu reģistrāciju ir 28,46 *euro*. Ja pārzinis ir fiziska persona vai sīkais uzņēmums, kas atbilst Komisijas Regulas Nr.364/2004, ar ko groza Regulu (EK) Nr.70/2001, iekļaujot tās darbības jomā atbalstu pētniecībai un attīstībai, 1.pielikumā ietvertajai definīcijai, valsts nodevas likme ir 14,23 *euro*.

4. Valsts nodevas likme par reģistrācijas apliecības dublikāta izsniegšanu ir 14,23 *euro*."

2. Noteikumi stājas spēkā 2014.gada 1.janvārī.

Ministru prezidents Valdis Dombrovskis

Tieslietu ministrs,

kultūras ministra

pienākumu izpildītājs Jānis Bordāns